ZMLUVA O DIELO
Č. 1050 50/2011

na akciu: „PROTIPOVODŇOVÁ OCHRANA OBCE KALŠA“, vypracovanie projektovej dokumentácie pre stavebné konanie a realizáciu stavby.

Článok I.
Zmluvné strany

Objednávateľ:        
Obec Kalša
Kalša 128
044 18  Kalša
                                
      Štatutárny zástupca : Bc. Gabriela Ivaňáková 
      Zástupca oprávnený rokovať vo veciach zmluvy : 

      bankové spojenie	:  Dexia banka a.s. Žilina	
      číslo účtu		:  0469283001/5600		
      IČO			:  00324272			
      DIČ			:  2021236019
	
Zhotoviteľ:		
  HYDROARCH, s.r.o.
  Šafárikova 5939/20
  080 01 Prešov

Štatutárny zástupca     :    Ing. arch. Marek Józef Gryglak
                                          konateľ spoločnosti
                                         
Zástupca oprávnený rokovať  :
a/ vo veciach zmluvy	    : Ing. arch. Marek Józef Gryglak 
b/ o technických veciach	    : Ing. arch. Marek Józef Gryglak 

bankové spojenie	:  VÚB Prešov
číslo účtu		:  1510081351 / 0200
IČO		:  36 474 894
DIČ		:  2020013875

Zapísaný v Obchodnom registri Okresného súdu v Prešove, odd.: Sro, vl. 13001/P

Článok II.
Predmet zmluvy

Zmluvné strany sa dohodli, že zhotoviteľ na základe podmienok, dohodnutých touto zmluvou o dielo, vyhotoví pre objednávateľa dielo, projektovú dokumentáciu pre stavebné konanie a realizáciu stavby projektu : 

„PROTIPOVODŇOVÁ OCHRANA OBCE KALŠA“

Rozsah PD – podľa požiadaviek objednávateľa, dokumentácia bude spracovaná pre stavebné konanie a realizáciu stavby vrátane podrobného rozpočtu.

Článok III.
Termín plnenia

Termín plnenia          
       ....PD pre stavebné konanie a realizáciu........................................................do 01.01.2012

Článok IV.
Cena diela

1.	Cena za zhotovenie predmetu zmluvy v rozsahu čl. II tejto  zmluvy je stanovená dohodou zmluvných strán v zmysle zákona o cenách č. 18/1996 Z. z., vo výške 9 930,-€ bez DPH 
2.	Dokumentácia bude vypracovaná a dodaná v rámci dojednanej ceny v šiestich vyhotoveniach a odovzdaná v sídle objednávateľa.
3.	Zhotoviteľ bude účtovať DPH vo výške stanovenej zákonom v čase fakturácie. 

Článok V.
Fakturácia a platenie

Zmluvné strany sa dohodli na nasledovnom spôsobe fakturácie :
1.	Cena za zhotovenie predmetu plnenia uhradí objednávateľ na základe faktúry, ktorú zhotoviteľ vystaví po vykonaní jednotlivých častí diela. Splatnosť faktúry je 14 dní od jej doručenia objednávateľovi.
2.	Pri vyfakturovaní ceny, ktorá nebude zodpovedať cene dohodnutej v zmluve, má objednávateľ právo vrátiť faktúru zhotoviteľovi, pričom sa nedostane do omeškania s jej platením. Lehota splatnosti faktúry bude plynúť od doručenia faktúry so správne uvedenou cenou.

Článok VI.
Zodpovednosť za vady, záruky

1.	Zhotoviteľ zodpovedá za to, že predmet tejto zmluvy je zhotovený podľa tejto zmluvy.
2.	Prípadnú reklamáciu vady plnenia predmetu zmluvy je objednávateľ povinný uplatniť bezodkladne po zistení vady a v písomnej forme doručiť zhotoviteľovi.
3.	Zhotoviteľ sa zaväzuje prípadne vady odstrániť bez zbytočného odkladu po uplatnení oprávnenej reklamácie.
4.	Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ne upozornil objednávateľa a ten na ich použití trval.
5.	V prípade vady diela sa postupuje v zmysle Obchodného zákonníka.

Článok VII.
Spolupôsobenie zmluvných strán

1.	Objednávateľ sa zaväzuje, že počas spracúvania predmetu tejto zmluvy poskytne zhotoviteľovi v rozsahu nevyhnutnom potrebné spolupôsobenie, spočívajúce najmä v odovzdaní doplňujúcich podkladov, vyjadrení a stanovísk, ktorých potreba vznikne v priebehu plnenia zmluvy. Toto spolupôsobenie poskytne zhotoviteľovi najneskoršie do 7 dní od jeho vyžiadania.
2.	Objednávateľ zodpovedá za to, že odovzdané podklady a doklady sú bez právnych a vecných vád.
3.	Spolupôsobenie objednávateľa je povinnosťou, od splnenia ktorej závisí včasné splnenie záväzku zhotoviteľa.
4.	V prípade, že dôjde k zrušeniu alebo odstúpeniu od tejto zmluvy z dôvodu na strane objednávateľa, bude zhotoviteľ práce vykonané ku dňu zrušenia alebo odstúpenia fakturovať objednávateľovi vo výške :
-	vzájomne dohodnutého rozsahu vykonaných prác ku dňu zrušenia / odstúpenia / od tejto ZOD.
V prípade, že nedôjde k dohode, požiada zhotoviteľ o rozhodnutie súdnou cestou.

- 2 -

Článok VIII.
Spolupôsobenie zmluvných strán

1.	Keď dôjde k zmene východísk, podkladov, ktoré sú rozhodujúce pre uzavretie tejto zmluvy, alebo vzniknú nové požiadavky objednávateľa, zmluvné strany budú riešiť uzavretie dodatku k tejto zmluve.
2.	Zhotoviteľ sa zaväzuje priebežne informovať objednávateľa o stave spracovávania predmetu zmluvy.
3.	Východiskové podklady a spracované matrice zostávajú v archíve zhotoviteľa.
4.	Pri nepredvídaných technických okolnostiach, ktoré môžu ovplyvniť termínové plnenie, je zhotoviteľ povinný bezodkladne informovať objednávateľa.

Článok IX.
Záverečné ustanovenia

1.	Akékoľvek zmeny podmienok dohodnutých touto zmluvou sa budú riešiť písomnými dodatkami k tejto zmluve, ktoré sa po obojstrannom potvrdení stanú jej súčasťou.
2.	Právne vzťahy vyplývajúce z tejto zmluvy sa riadia kogentnými dohodami. Pre právne vzťahy, ktoré nie sú zmluvou riešené inak, platia príslušné dispozitívne ustanovenia Obchodného zákonníka.
3.	Zmluva je uzatvorená dohodou v celom jej rozsahu.
4.	Zmluva je vyhotovená v dvoch exemplároch, z ktorých objednávateľ obdrží jedno vyhotovenie a zhotoviteľ tiež jedno vyhotovenie ZOD.

Kalša, dňa: 12.10.2011				Prešov, dňa: 12.10.2011

Objednávateľ:						Zhotoviteľ:

							

Bc. Gabriela Ivaňáková					Ing. arch. Marek Józef Gryglak
starostka obce 						konateľ spoločnosti

-	3 –

Príloha č. 1 k ZOD

ŠPECIFIKÁCIA CENY

-	na vypracovanie projektovej dokumentácie pre vodopravné povolenie a realizáciu stavby projektu: „Protipovodňová ochrana obce Kalša“

I. Projektová dokumentácia (6 paré)
 - Vypracovanie projektu úpravy toku pre vodopravné povolenie a realizáciu:	  

Cena bez DPH								9 930,00.- €
Sadzba DPH								               20%
Výška DPH									 1 986,00.- €
Cena s DPH									11 916,00.- €

	

Ing. arch. Marek Józef Gryglak
								         konateľ spoločnosti

IČO : 36 474 894                                                                                                          DIČ : 2020013875